હવે દાવ આપનાર દરેક જણ પાસે વારાફરતી જશે અને એક હાથ લંબાઈ, ‘બાઈ બાઈ ચાળણી’ એમ બોલશે. આના જવાબમાં, જેની પાસે તે ગયો હશે તે તેને બીજા કોઈ તરફ હાથ લંબાવી ‘ઈસકે ઘેર’ એમ બોલશે. એટલે દાવ આપનાર તે બાજુ જઈ, ‘બાઈ બાઈ ચાળણી’ એમ બોલશે. આ દરમ્યાન બાકીના ઊભેલા પોતપોતાની જગાઓ મરજી મુજબ અદલબદલ કરી લેશે. જો આ વખતે દાવ આપનાર કોઈ ખાલી પડેલી જગાએ પેસી જશે તો જગા વગરનો જે રહેશે તેને માથે દાવ આવશે. દાવ આપનાર જ્યારે થાકી જાય ત્યારે તે મેદાનની વચ્ચે આવી, ‘સબ દુસરે ઘેર’ એમ બોલશે ત્યારે બધાએ ફરજિયાતપણે દોડી પોતાની જગાની અદલાબદલી કરવી પડશે. આ દરમ્યાન દાવ આપનાર ગમે તે જગાએ પેસી જઈ શકશે, અને જગા વિનાના છોકરાને માથે દાવ આવશે.